**Pozdravljeni učenci in vaši starši!**

Upamo, da ste se v prvem tednu kar najbolje znašli brez večjih težav in je bilo učenje doma, s pomočjo staršev ena nova, drugačna in lepa izkušnja. Pred nami pa je že 2. teden učenja na daljavo.

Ta teden smo učiteljice pripravile še bolj natančna navodila za delo, ne se preveč ustrašiti gradiva. Gradivo je ločeno po predmetih in tokrat vključuje več razlage, napotkov za delo in predstavitve, s katerimi si boste stvari lažje predstavljali in bodo v pomoč tako vam, kot staršem.

Vsak predmet je razdeljen na število ur v tednu. Najbolje je, da se kar držite šolskega urnika.

Dodajamo Vam še podrobna navodila za registracijo na spletni strani lilibi.si.

Vesele bomo, če se nam boste kaj javili na elektronski naslov, nam sporočili, kako poteka vaše delo, če imate kakšne težave, kako se počutite, nam poslali kakšno lepo fotografijo …

Za konec pa, ostanite zdravi in upamo, da se čimprej vidimo!

Učiteljice 3. razredov

**NAVODILA ZA PRIJAVO in UPORABO SPLETNE UČILNICE PRI DOMAČEM DELU**

1. **V internetni brskalnik vneseš povezavo:**[**https://www.lilibi.si/**](https://www.lilibi.si/)
2. **Na odprti spletni strani, v desnem kotu klikneš na gumb REGISTRACIJA. Za ta postopek mora biti prisoten starš.**
3. **Izpolniš registrski obrazec in s tem pridobiš vstop v spletno učilnico z vsemi vsebinami.**
4. **V orodni vrstici klikneš na ikono DEŽELA LILIBI, potem pod to vrstico klikneš na ikono MESTNI TRG 3.**